GOLD ปี 59 อู้ฟู่! ยอดขายอสังหาฯ หนุนกำไรโต 58% แจกปันผล 0.23 บ./หุ้น
GOLD ปี 59 อู้ฟู่! ยอดขายอสังหาฯ หนุนกำไรโต 58% มาที่ 1.05 พันลบ. จากปีก่อน 661.47 ลบ. แจกปันผล 0.23 บ./หุ้น XD 7 มี.ค.60 กำหนดจ่าย 18 พ.ค.นี้
23 ก.พ. 2560

บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD รายงานผลการดำเนินงานประจำปี 59สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวเพิ่มขึ้นเนื่องจากบริษัทมีรายได้รวมสำหรับปี 59 จำนวน 1.11 หมื่นล้านบาท เพิ่มขึ้นจากปีก่อนเป็นจำนวน 2.55 พันล้านบาท หลังรับรู้รายได้จากการขายอสังหาริมทรัพย์ทั้งโครงการใหม่ที่เริ่มเปิดขายและเริ่มโอนในปี 59 ทั้งหมด 9 โครงการ
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 31 ธ.ค. 2559 เป็นเงินสดจำนวน 0.23 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 7 มี.ค.60และกำหนดจ่ายเงินปันผลในวันที่ 18 พ.ค.60